Biblija nas poziva da uvijek i u svemu budemo zahvalni pa smo i ove godine, drugu nedjelju u listopadu, obilježili Dan zahvalnosti.
Iako samu zahvalnost iskazujemo tijekom cijele godine, ovu smo nedjelju imali priliku više razmisliti o tome kako i kada smo zahvalni Bogu. Djeca i učenici od 1. - 8. razreda su nas svojim recitacijama, sastavcima i pjesmama na temu zahvalnosti podsjetili na to kako u svemu i na svemu, iskrena srca, trebamo biti zahvalni.
Zahvalni smo mu na prijateljima, obitelji, miru, krovu nad glavom, svim plodovima zemlje, Crkvi, Duhu kojeg nam je ostavio, njegovoj vjernosti i milosti, i najviše od svega, njegovoj žrtvi na križu zbog kojeg danas možemo živjeti život dostojan poziva kojim smo pozvani.